กูรูฟันธงที่ปรึกษาคณิตศาสตร์ประกันภัยรุ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — กฎใหม่ คปภ.ส่งที่ปรึกษาคณิตศาสตร์ประกันขาดแคลน ขณะที่บริษัทไทยมีแค่ 2 แห่ง
นายสุชิน พงษ์พึ่งพิทักษ์ นายกสมาคมนักคณิตศาสตร์ประกันภัยแห่งประเทศไทย เปิดเผยว่า ธุรกิจที่ปรึกษาคณิตศาสตร์ประกันภัยกำลังเป็นที่ต้องการของตลาดประกันภัย โดยเฉพาะบริษัทประกันวินาศภัยซึ่งมีจำนวนกว่า 60 บริษัท ส่วนใหญ่ไม่มีนักคณิตศาสตร์ประจำในการตรวจสอบและเซ็นรับรองการคำนวณการดำรงเงินกองทุนตามประเภทความเสี่ยง (อาร์บีซี) ตามที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กำหนด
แม้ว่าจะได้รับการผ่อนผันเป็นพิเศษเรื่องคุณสมบัติว่าไม่จำเป็นจะต้องเป็นสมาชิกของนักคณิตศาสตร์มาตรฐานสากลก็ตาม
“บริษัทที่ปรึกษาด้านคณิตศาสตร์ประกันภัยที่เป็นบริษัทคนไทยในปัจจุบันมีเพียง 2 บริษัท ที่เหลือจะเป็นบริษัทต่างชาติขนาดใหญ่ และเริ่มจะขยายธุรกิจด้านนี้เพิ่มขึ้น เพื่อจับลูกค้าธุรกิจประกันภัย ซึ่งค่าที่ปรึกษาของเขาคิดชั่วโมงละกว่า 1 หมื่นบาท” นายสุชิน กล่าว
ทั้งนี้ ในวันที่ 27 ม.ค. 2554 นางฐิตาพร ธารากิจ รองผู้อำนวยการใหญ่ บริษัท ไทยรับประกันภัยต่อ หรือไทยรี แจ้งตลาดหลักทรัพย์ว่า บริษัท ไทยรี เซอร์วิสเซส ซึ่งเป็นบริษัทย่อยที่บริษัทถือหุ้นอยู่ 99.99% ได้ลงทุนจัดตั้งบริษัทใหม่จำนวน 3 บริษัท เป็นเงินลงทุนรวมทั้งสิ้น 6 ล้านบาท เพื่อทำธุรกิจที่ปรึกษาและบริการด้านคณิตศาสตร์ประกันภัย ธุรกิจนายหน้าประกันชีวิต และธุรกิจนายหน้าประกันวินาศภัย